**Приложение №5**

/Проект/

**Д О Г О В О Р**

**№........../.................2016 г.**

Днес, .......................... 2016 г. в гр. София между:

**"БДЖ** - **ПЪТНИЧЕСКИ ПРЕВОЗИ" ЕООД,** със седалище и адрес на управление: гр. София 1080, община Столична, район „Средец”, ул.”Иван Вазов” № 3, вписано в Търговския регистър при Агенция по вписванията, ЕИК № 175405647, ИН по ДДС № 175405647, представлявано от Димитър Станоев Костадинов - Управител, наричан по-долу за краткост **„ВЪЗЛОЖИТЕЛ”,**

и

……………………………............................, със седалище и адрес на управление:………………….……………………………………….……, вписано в Търговския регистър при Агенция по вписванията, ЕИК № ........................, ИН по ДДС № ...........................представлявано от ………………………- Управител, наричано за краткост **„ИЗПЪЛНИТЕЛ”,**

**Въз основа на утвърден протокол от управителя на „БДЖ – Пътнически превози” ЕООД от...........г., след проведена обществена поръчка по реда на Глава двадесет и шеста от ЗОП се сключи настоящият Договор за следното:**

**I. ПРЕДМЕТ НА ДОГОВОРА**

**1.1.** Изпълнителят се задължава да достави на Възложителя, а Възложителят да получи и заплати, при посочените в настоящия договор условия,  **резервни части за** допълнителен подгрев на дизеловия двигател на дизелови мотрисни влакове серия 10.000, собственост на „БДЖ – Пътнически превози” ЕООД" по видове и количества, съгласно Техническа спецификация - Приложение №1 от настоящия договор.

**II. СРОК НА ДОГОВОРА**

**2.1.**Договорът влиза в сила от датата на подписването му и е със срок на действие 3 /три/ месеца или до изчерпване на стойността на договора в зависимост от обстоятелството което ще настъпи по-рано.

**ІII. ЦЕНИ**

**3.1**. Цените на резервните части, доставяни по настоящия договор са съгласно ценовото предложение на Изпълнителя, Приложение № 3 от настоящия договор.

**3.2.** Цените се разбират DDP – гр.София, франко склада на Изпълнителя, съгласно “INCOTERMS 2010” /включително опаковка, маркировка, транспорт, застраховка, мито / в български лева без ДДС.

**3.3.** Общата стойност на договора възлиза на ………… лв./словом…………………./ без ДДС.

**IV.НАЧИН, СРОК И УСЛОВИЯ НА ПЛАЩАНЕ**

**4.1.** Плащането се извършва в лева, по банков път, както следва:

4.1.1. Плащането на резервните части задопълнителен подгрев на дизеловия двигател на дизелови мотрисни влакове серия 10.000 се извършва, в лева, по банков път, в срок до 30 (тридесет) дни след доставката и представяне на необходимите документи / представяне на приемателно-предавателен протокол, сертификати за качество и фактура - оригинал /.

**4.2.** Условия за извършване на плащането:

4.2.1. За извършване на плащането, Изпълнителя се задължава да представи на Възложителя на адрес: гр. София, ул.”Иван Вазов” №3, в пет дневен срок от извършване на доставката на следните документи:

- приемателно-предавателни протоколи, оформени при предаване на резервните части в склада на Изпълнителя, надлежно подписани без възражения от представители на Изпълнителя и Възложителя, оригинал;

- оригинална фактура, издадена на името на ”БДЖ – Пътнически превози” ЕООД”, с адрес: 1080 София, ул.”Иван Вазов” №3 с МОЛ – Димитър Костадинов, съдържаща № и предмет на договора;

*-* сертификат за качество с вписани каталожни /или еквивалентни/ номера на всяка резервна част, съдържащ информация от маркировката на предлаганите резервни части оформен с оригинален подпис и печат на производителя – оригинал.

- декларация за съответствие

*/ Ще фигурира в договора, само в случай, че участника предлага еквивалент на посочените каталожни номера, посочени в Техническата спецификация на Възложителя./*

**4.3.** При непредставяне в срок и на посочения адрес на горецитираните документи, срокът за плащане на доставката се удължава с толкова дни, с колкото е закъсняло представянето на документите.

**4.4.** Всяко плащане ще се извършва посредством банков превод по сметка на Изпълнителя в банка ............ , клон.................., IBAN: ........................, BIC : ..................

**4.5.** На плащане подлежат само доставените от ИЗПЪЛНИТЕЛЯ и приети от ВЪЗЛОЖИТЕЛЯ по вид, количество и качестворезервни части, предмет на настоящия договор.

**V.** **СРОК НА ИЗПЪЛНЕНИЕ И МЯСТО НА ДОСТАВКА**

**5.1.** Срок на доставка до ............. дни /не по-дълъг от 20 /двадесет/ дни/ от сключването на договора по видове и количества, съгласно Техническата спецификация на Възложителя - Приложение №1 към настоящия договор.

**5.2.**Място на доставка: гр. София, франко склада на Изпълнителя.

**5.3.** За дата на доставка на партидата се счита датата на подписване на приемателно-предавателен протокол без възражение от представители на Възложителя и Изпълнителя.

**5.4.**Изпълнителят уведомява писмено Възложителя, на посочения адрес за кореспонденция, 5 /пет/ дни преди пристигане на стоката в склада на Изпълнителя /в рамките на срока на доставка/, като уведомлението съдържа:

- очаквана дата на доставка;

- наименование и количество на стоката;

- номер на договора.

**VI. ПРАВА И ЗАДЪЛЖЕНИЯ НА СТРАНИТЕ**

**6.1.** ВЪЗЛОЖИТЕЛЯТ има право:

6.1.1.Да получи от Изпълнителя, при посочените в настоящия договор условия, резервни части, предмет на настоящия договор.

6.1.2.Да изисква от Изпълнителя да изпълни в срок и без отклонение доставката, съгласно Техническа спецификация – Приложение №1 към настоящия договор.

6.1.3.Да задържи или усвои съответна част от гаранцията за изпълнение при неизпълнение от страна на Изпълнителя на клаузи от договора и да получи неустойка в размера, определен в настоящия договор.

6.1.4.Да прави рекламации при установяване на некачествена доставка, която не е в съответствие с Техническа спецификация – Приложение №1 от настоящия договор.

6.1.5.Да изисква от Изпълнителя да сключи и да му представи договор за подизпълнение с посочените в офертата му подизпълнители. /*Тази точка ще фигурира само в случай, че Изпълнителя е посочил в офертата си , че ще ползва подизпълнители/*

**6.2.** ВЪЗЛОЖИТЕЛЯТ е длъжен:

6.2.1.Да заплати на Изпълнителя възнаграждение в размер, при условия и в срокове, съгласно настоящия договор.

6.2.2.Възложителят се задължава да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**6.3.** ИЗПЪЛНИТЕЛЯТ има право:

6.3.1.Да получи уговореното възнаграждение при условията и в сроковете, посочени в настоящия договор.

6.3.2.Да иска от Възложителя необходимото съдействие за осъществяване на доставката по договора, включително предоставяне на нужната информация и документи за изпълнение на договора.

**6.4.** ИЗПЪЛНИТЕЛЯТ e длъжен:

6.4.1.Да изпълни поръчката качествено в съответствие с Техническа спецификация - Приложение №1 от настоящия договор.

6.4.2.Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

6.4.3.Да сключи договор за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок. /*Тази точка ще фигурира само в случай, че Изпълнителя е посочил в офертата си, че ще ползва подизпълнители/*

**VІI. КАЧЕСТВО**

**7.1.** Резервните части, предмет на настоящия договор, трябва да отговарят по качество на Техническата спецификация - Приложение №1 от настоящия договор.

**7.2.** Изпълнителят се задължава да представи сертификати за качество от производителя, в които да бъдат вписани каталожните или еквивалентни номера на всички доставени резервни части.

7.2.1. Изпълнителят се задължава да представи декларация за съответствие с оригиналите */ Тази точка ще фигурира в договора, само в случай, че участника предлага еквивалент на посочените каталожни номера, посочени в Техническата спецификация на Възложителя./*

**VІІI. Опаковка и маркировкА**

**8.1.** Резервните части задопълнителен подгрев на дизеловия двигател на дизелови мотрисни влакове серия 10.000 се доставят в подходяща, обичайна за всяка резервна част опаковка, гарантираща и запазваща целостта при транспортиране и съхранение. Опаковката да бъде включена в цената.

**8.2.** Малогабаритните части да бъдат с лента с информация, съдържаща знак на завода - производител, каталожен /еквивалентен/ номер и годината на производство, прикрепена към опаковката им.

**8.3.** Резервните части трябва да имат трайна маркировка, в която задължително да са включени: знак на завода - производител и обичайните за съответния вид изделие технически данни, съгласно нормите на завода – производител.

**IХ. ГАРАНЦИОНЕН СРОК**

**9.1.** Гаранционен срок на доставените резервни части - ……………………..месеца,но /не по-малко от 24 месеца/, от датата на доставката.

**Х. РЕКЛАМАЦИИ**

**10.1.** Рекламации по вид и количеството се правят в момента на получаване на резервните части в склада на Изпълнителя. За приетите резервни части се изготвя приемателно-предавателен протокол. На плащане подлежат само резервните части, включени в приемателно-предавателния протокол.

**10.2**. Рекламации за качество, скрити дефекти и недостатъци се предявяват до 1 /един/ месец след изтичане на гаранционния срок, при условие, че дефекта е открит в гаранционния срок.

**10.3.** Рекламациите по точка **10.2.** се удостоверяват с протокол между представители на страните, за чието разглеждане и съставяне Изпълнителят е длъжен да се яви или да изпрати свой представител, в 10 /десет/ дневен срок от поканата, на посочения от Възложителя адрес. В случай на неявяване или непостигане на споразумение, рекламацията се удостоверява от независима организация за контрол.

**10.4.** Рекламираните по качество резервни части се подменят с качествени такива в срок от 45 дни от датата на предявяване на Рекламацията, за сметка на Изпълнителя. При неизпълнение на това задължение от страна на Изпълнителя, Възложителят счита количеството за недоставено и Изпълнителят дължи възстановяване на стойността на рекламираната стока, както и санкциите по раздел **ХII**.

**10.5.** При рекламации, рекламираната стока се държи на отговорно пазене на територията, където е възникнало рекламационното събитие, до уреждане на рекламацията, след което, при поискване от Изпълнителя, ако не бъде договорено друго, дефектната стока се предава на него или на упълномощено от него лице, в подходяща опаковка, в срок от 7 /седем/ работни дни, като всички разходи по подготовката и предаването на въпросната стока са за сметка на Изпълнителя.

**10.6.** За подменените в условията на гаранция стоки, тече нов гаранционен срок равен на договорения в раздел **IХ** от настоящия договор. Подмяната на дефектна стока се извършва за сметка на Изпълнителя франко склада на Възложителя.

**ХІ. ГАРАНЦИЯ ЗА ИЗПЪЛНЕНИЕ**

**11.1.** При подписване на договора ИЗПЪЛНИТЕЛЯТ предоставя на ВЪЗЛОЖИТЕЛЯ, гаранция за изпълнение на договора в размер на ............................... */.................................. /* лева, която сума представлява 5 % от стойността на договора без ДДС, в една от следните форми:

**11.1.1.** Безусловна неотменяема банкова гаранция или застраховка, учредена в полза на "БДЖ-Пътнически превози" ЕООД със срок на валидност **30** /тридесет/ дни след изтичане на срока на договора.

**11.1.2.** Парична гаранция, внесена по банкова сметка на ВЪЗЛОЖИТЕЛЯ "БДЖ-Пътнически превози" ЕООД - ОББ, клон Света София IBAN: BG 57 UBBS 8002 1052 2265 20, B1C UBBSBGSF.

**11.3.**Гаранцията за изпълнение се задържа от **ВЪЗЛОЖИТЕЛЯ**:

**-** При закъснение на изпълнението на договора.

**-** При неизпълнение на задълженията – частично или изцяло.

**-** При изпълнение на задължението за доставка с некачествени резервни части и части, които не са заменени с качествени в сроковете по този договор.

**11.4.** Гаранцията за изпълнение, когато е банкова гаранция или застраховка се усвоява от ВЪЗЛОЖИТЕЛЯ чрез декларация до съответната банка или застраховател, че ИЗПЪЛНИТЕЛЯТ е в нарушение на договора, без да е необходимо посочване на конкретни обстоятелства или представяне на доказателства.

**11.5.** При усвояване на гаранция, която е под формата на внесен депозит, ВЪЗЛОЖИТЕЛЯТ писмено уведомява за решението си и за размера на усвоената част от гаранцията на ИЗПЪЛНИТЕЛЯ.

**11.6.** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

**11.7.** ВЪЗЛОЖИТЕЛЯТ уведомяват писмено ИЗПЪЛНИТЕЛЯ за намерението си да пристъпят към усвояване на гаранцията.

**11.8.** ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди, които са в по-голям размер.

**11.9.** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**ХII.** **САНКЦИИ/ НЕУСТОЙКИ**

**12.1.** При пълно неизпълнение на договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от стойността на договора.

**12.2.** При неизпълнение на задълженията по настоящия договор, частично изпълнение или изпълнение на доставката с некачествени части, Изпълнителят дължи неустойка в размер до 0,2% на ден от стойността на неизпълнението, но не повече от 10% от стойността на неизпълнението или произлезлите от това щети, вреди и пропуснати ползи, ако са по – големи.

**12.3.** При забава на ИЗПЪЛНИТЕЛЯ, същият дължи неустойка в размер до 0.05% за всеки просрочен ден, но не повече от 10% от стойността на забавената услуга.

**12.4.** ВЪЗЛОЖИТЕЛЯТ може да удържа начислените неустойки по предходните точки от гаранцията за изпълнение или от всяка сума, дължима на изпълнителя по този договор.

**12.5.** При забава в плащането на доставката, предмет на договора и приета по съответния ред, ВЪЗЛОЖИТЕЛЯТ дължи обезщетение в размер на законната лихва за забава, но не повече от 10% от стойността на неизпълнението.

**12.6.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**XIII. СПОРОВЕ**

**13.1.** Всеки спор между страните, породен от този договор или отнасящ се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**13.2**.В случай, че не бъде постигнато съгласие по **чл. 13.1.**, всички спорове, породени от този договор, или отнасящи се до тях, могат да бъдат разрешавани чрез медиация.

**13.3.** В случай, че не бъде постигнато съгласие по **чл.13.2.**, всички спорове, породени от този договор, или отнасящи се до него, ще бъдат решавани по съдебен ред. Медиацията по **чл. 13.2.** не е задължителен способ, преди отнасяне на спора за решаване по съдебен ред.

**XIV. СЪОБЩЕНИЯ**

**14.1.** Всички съобщения между страните, свързани с изпълнението на настоящия Договор са валидни, ако са направени в писмена форма и са подписани от упълномощени представители на **ВЪЗЛОЖИТЕЛ** и **ИЗПЪЛНИТЕЛ.**

**14.2.** За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс.

**14.3.** За валидни адреси за приемане на съобщения, свързани с изпълнението на настоящия Договор и предаване на документи по раздел **ІV**, от Договора се смятат:

**ЗА ВЪЗЛОЖИТЕЛ: ЗА ИЗПЪЛНИТЕЛ:**

1080 гр. София ..........................................

ул. “Иван Вазов” № 3 ..........................................

„БДЖ-Пътнически превози” ЕООД ..........................................

Дирекция “ПЖПС” ..........................................

Отдел “Ремонт на ТПС” ..........................................

Тел: 0885000377 .........................................

Инж. Стефан Костов .........................................

**14.4.** При промяна на адреса съответната страна е длъжна да уведоми другата писмено в тридневен срок от промяната. В случай, че страна не изпълни това задължение, то всички съобщения изпратени на адреса, посочен в **т.14.3.** ще се считат за редовно получени.

**XV. ФОРСМАЖОР**

**15.1.** Страните не носят отговорност за пълно или частично неизпълнение на задълженията по договора, ако то се дължи на "непреодолима сила" (форсмажор).   
 **15.2**. Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5 /пет/ дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документи издадени от компетентните органи, удостоверяващи наличието на форсмажор.

**XVI. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА.**

**16.1.** Страните по настоящия договор могат да го изменят, само в случаите и при условията на чл.116, ал.1 от ЗОП.

**16.2.** При настъпване на форсмажорни обстоятелства срокът на действие на настоящия договор се удължава с тяхното времетраене.

**16.3.** Настоящият договор се прекратява:

16.3.1. с изтичане на срока, за който е сключен;

16.3.2. по взаимно съгласие между страните, изразено в писмена форма;

16.3.3. при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

16.3.4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

16.3.5. с окончателното му изпълнение;

16.3.6. по реда на чл.118, ал.1 от ЗОП;

16.3.7. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

**16.4.** ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

16.4.1. забави изпълнението на някое от задълженията си с повече от пет работни дни;

16.4.2. не отстрани в разумен срок, определен от ВЪЗЛОЖИТЕЛЯ, констатирани нередности;

16.4.3. не изпълни точно някое от задълженията си по ДОГОВОРА;

16.4.4. използва подизпълнител, без да е декларирал това в офертата си или ползва подизпълнител, различен от посочения в офертата му;

4.5. бъде обявен в несъстоятелност или когато е в производство по ликвидация.

**16.5.** ВЪЗЛОЖИТЕЛЯТ може да прекрати ДОГОВОРА едностранно с 10 - дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА.

**16.6.** За неуредените в този договор въпроси ще се прилага действащото законодателство на Република България.

Настоящият договор се състои от 8 (осем) страници и се състави, подписа и подпечата в два еднообразни екземпляра, по един за всяка от страните

**Приложение:**

Приложение №1 - Техническа спецификация за „Доставка на резервни части за допълнителен подгрев на дизеловия двигател на дизелови мотрисни влакове серия 10.000, собственост на „БДЖ – Пътнически превози” ЕООД”

Приложение №2 – Техническо предложение на Изпълнителя.

Приложение №3 – Ценово предложение на Изпълнителя

**ВЪЗЛОЖИТЕЛ: ИЗПЪЛНИТЕЛ:**

**Димитър Станоев Костадинов**

*Управител на “БДЖ-Пътнически превози”ЕООД*